പിപി മുകുന്ദന്/അഭിമുഖം: ഇവിടെ പന്തല് പോലും നാട്ടിയിട്ടില്ല; പാര്‍ട്ടിയില് ദീർഘവീക്ഷണത്തോടെ ചിന്തിക്കുന്ന നേതാക്കളില്ല\n5 Aug 2018 2:13 AM GMT\nരാവിലെ പതിനൊന്നു മണിയോടെ കണ്ണൂർ പേരാവൂരിനടുത്തുള്ള മണത്തണയിലെ വീട്ടിലെത്തുമ്പോൾ പിപി മുകുന്ദൻ എന്ന പഴയ തീപ്പൊരി നേതാവ് ഫോൺ കോളുകളുടെ തിരക്കിലായിരുന്നു. വർത്തമാനം പറഞ്ഞു തുടങ്ങുമ്പോൾ വീണ്ടും ഫോൺ. വയനാട്ടിൽ നിന്ന് കെകെ രാമചന്ദ്രൻ മാസ്റ്റർ ആണ്. സ്നേഹാന്വേഷണവും വ്യക്തിപരമായ ചില കാര്യങ്ങളും പങ്കുവെച്ചതായി മുകുന്ദൻ. പലരും വിളിക്കും, കഴിയാവുന്ന സഹായങ്ങളെല്ലാം ചെയ്തു കൊടുക്കും. ഒട്ടുമിക്ക രാഷ്ട്രീയ നേതാക്കളുമായി നല്ല ബന്ധം ഇപ്പോഴും സൂക്ഷിക്കുന്നു. 72 വയസ്സിലെത്തി നിൽക്കുമ്പോൾ ഊർജസ്വലത കൈവിടാതിരിക്കാൻ ശ്രദ്ധിക്കുന്നു. ബന്ധങ്ങളാണ് മുകുന്ദൻ എന്ന രാഷ്ട്രീയ നേതാവിന്റെ ശക്തി. രാഷ്ട്രീയത്തിൽ മാത്രമല്ല, സിനിമ, സാമൂഹ്യ രംഗങ്ങളിൽ എല്ലാം വളരെ അടുത്ത സൗഹൃദങ്ങൾ അദ്ദേഹത്തിനുണ്ട്. അതുകൊണ്ടു തന്നെ ആക്ഷേപങ്ങളും ഉയർന്നിരുന്നു. പക്ഷെ അതൊന്നും അദ്ദേഹത്തിനൊരു പ്രശ്നമേയല്ല.\nവിശ്രമജീവിതമാണെന്നു തോന്നുമെങ്കിലും മുകുന്ദന് തിരക്കുണ്ട്. ഇടയ്ക്കിടെ യാത്രകൾ, പൊതുപരിപാടികൾ, കുടുംബ ക്ഷേത്രത്തിന്റെ കാര്യങ്ങൾ അങ്ങനെ... ഇതെല്ലാമാണെങ്കിലും സ്വന്തം പാർട്ടിയിൽ നിന്ന് പലപ്പോഴും നേരിടേണ്ടിവരുന്ന അവഗണനയിൽ അനുഭവിക്കുന്ന വേദനയും നിരാശയും ആ മുഖത്തുണ്ട്; അദ്ദേഹം സമ്മതിക്കില്ലെങ്കിലും.രണ്ടു മാസം അനാഥാവസ്ഥയിൽ കഴിഞ്ഞ സംസ്ഥാന ബിജെപിക്ക് ഒടുവിൽ പ്രസിഡന്റായി. അനുഭവ സമ്പത്തുള്ള നേതാവ് എന്ന നിലയിൽ പി പി മുകുന്ദനും ചില കാര്യങ്ങൾ പറയാനുണ്ട്. അത് അഴിമുഖവുമായി പങ്കുവെക്കുകയാണ്\nരണ്ടു മാസത്തോളം നാഥനില്ലാതെ അനിശ്ചിതത്വത്തിലായിരുന്നു ബിജെപി കേരളം ഘടകം. ഇപ്പോൾ പി എസ് ശ്രീധരൻ പിള്ള പ്രസിഡന്റ് ആയിരിക്കുന്നു. പക്ഷെ ആ തീരുമാനത്തിൽ എത്തുന്നതിനു പോലും നേതൃത്വത്തിന് ഏറെ ക്ലേശിക്കേണ്ടി വന്നു. എന്തുകൊണ്ടായിരിക്കാം ഇങ്ങനെ സംഭവിച്ചത്?\nരണ്ടു മാസം മുൻപും പി എസ് ശ്രീധരൻപിള്ള ഇവിടെ ഉണ്ടായിരുന്നു. ഈ നടപടി അന്നേ ചെയ്യേണ്ടതായിരുന്നു. മുൻ പ്രസിഡന്റ് എന്ന നിലയിൽ അദ്ദേഹം അനുഭവസ്ഥനാണ്. അതുകൊണ്ട് ഉടനെ തന്നെ കേന്ദ്രത്തിനു ഇത് ചെയ്യാമായിരുന്നു. നിശ്ചയിക്കുന്നതിൽ കാലതാമസം വന്നു. ഏതായാലും അനുഭവസ്ഥനായ ഒരാൾ വന്നു എന്നത് നല്ലത് തന്നെ.\nപി എസ് ശ്രീധരൻപിള്ള താങ്കളെ വിളിക്കുകയോ കാണുകയോ ഉണ്ടായോ? പ്രസിഡന്റ് ആയതിനു ശേഷം?\nഎന്നെ വിളിച്ചിരുന്നു. ഇച്ഛാശക്തിയോടെ മുന്നോട്ട് പോവുക എന്ന് മാത്രം പറഞ്ഞു. അദ്ദേഹത്തിന്റെ സ്കൂൾ കാലം തൊട്ട് എനിക്കറിയാം. ആർഎസ്എസ് കാലം തൊട്ട്. 53 വർഷത്തെ ബന്ധമില്ലേ ഞങ്ങൾ തമ്മിൽ! ഉൾക്കാമ്പ് ഉണ്ട്. നല്ല സാമൂഹ്യ ബന്ധമുണ്ട്. ഇന്റലക്ച്വൽ ആണ്.\nഅദ്ദേഹം കൂടുതല് എന്തെങ്കിലും പറഞ്ഞോ? താങ്കൾ പറഞ്ഞതല്ലാതെ...?\nകഴിഞ്ഞ ദിവസം ട്രെയിനിൽ നിന്നാണ് വിളിച്ചത്. ഡൽഹിയിൽ പോകുന്ന ദിവസവും വിളിച്ചിരുന്നു. കൂടുതൽ കാര്യങ്ങളൊന്നും പറഞ്ഞില്ല.\nപ്രസിഡന്റ് സ്ഥാനത്തേക്ക് കെ സുരേന്ദ്രനുൾപ്പടെയുള്ള പേരുകളാണ് സജീവമായി ഉയർന്നു കേട്ടത്. എന്ന് പറഞ്ഞാൽ ഗ്രൂപ്പ് പോരിന്റെ ഭാഗമായുള്ള വാർത്തകൾ. ഒടുക്കം തീരുമാനം ഈവിധത്തിലാണ് വന്നതും. സുരേന്ദ്രൻ പ്രസിഡന്റ് ആകുന്നതിന് എന്താണ് തടസമായിട്ടുണ്ടാവുക?\nകുറെയൊക്കെ മാധ്യമ സൃഷ്ടിയാണ്. കെ സുരേന്ദ്രൻ ആ സമയത്ത് ശ്രീധരന്‍പിള്ളയെക്കാൾ സജീവമായിരുന്നു. അങ്ങനെ ആ പേരും ഉയർന്നു വന്നു. മാധ്യമങ്ങളിൽ ആരാണോ നിറഞ്ഞു നിൽക്കുന്നത് ആ വ്യക്തി ചർച്ച ചെയ്യപ്പെടുന്നത് സ്വാഭാവികമാണ്. അഭിപ്രായ വ്യത്യാസം ഉണ്ടാവാം. കേരളത്തിൽ നേടിയെടുക്കാൻ പ്രത്യേകിച്ച് ഒന്നുമില്ല. മുന്നണി രാഷ്ട്രീയത്തിനിടയിൽ കൂടി കടന്നു പോവുക അത്ര എളുപ്പവുമല്ല. ഇതുപോലെ മാരാര്‍ജിയെ കുറിച്ചും പണ്ട് പറഞ്ഞിരുന്നു. അദ്വാനിയും അടൽജിയും ഉടക്കിലാണ് എന്ന പ്രചാരണം വന്നിരുന്നു. അതൊക്കെ അവഗണിക്കുകയാണ് വേണ്ടത്.\nകെ സുരേന്ദ്രന് ഒരുകാലത്ത് പ്രിയപ്പെട്ട നേതാവായിരുന്നു പി പി മുകുന്ദൻ. താങ്കളുടെ ചാവേർ എന്ന് വരെ വിളിക്കപ്പെട്ടിരുന്നു. പക്ഷെ കാലം മാറിയപ്പോൾ സുരേന്ദ്രൻ മുരളീധരന്റെ കൂടെയായി. സുരേന്ദ്രൻ പ്രസിഡന്റ് ആകണമെന്ന് എപ്പോഴെങ്കിലും തോന്നിയിരുന്നോ?\nസുരേന്ദ്രനായാലും കൃഷ്ണദാസ് ആയാലും മിക്കവരെയും ഞാൻ കൊണ്ടുവന്നതാണ്. സംഘടനാ സെക്രട്ടറി ആയിരുന്ന ഘട്ടത്തിൽ. ഈയടുത്ത് സുരേന്ദ്രൻ ഇവിടെ (മണത്തണയിൽ) വന്നിരുന്നു. എനിക്കിവരെ എല്ലാവരെയും അറിയാം. നായകത്വം വലിയ ഘടകമാണ്. നേതൃത്വത്തിന് പരസ്പരം ഹൃദയബന്ധം ഉണ്ടാവണം. പൾസ് അറിയണം. പിന്നെ പോരായ്മകൾ പരിഹരിക്കാവുന്നതല്ലേ ഉള്ളൂ. എല്ലാവരോടും ആത്മബന്ധം ഉണ്ടാക്കാൻ ശ്രമിക്കണം എന്നേ ഇക്കാര്യത്തിൽ പറയാനുള്ളൂ. സുരേന്ദ്രന് പഴയ ബന്ധം ഇല്ല എന്ന് തോന്നുന്നില്ല. നെഹ്റു യുവ കേന്ദ്രയുടെ ചുമതലയായിരുന്നു മുരളിക്ക്. സുരേന്ദ്രൻ സ്വാഭാവികമായിട്ട് അവരുടെ ആളായി. അത്രയേ ഉള്ളൂ.\nപി എസ് ശ്രീധരൻ പിള്ളയുടെ കാര്യത്തിലോ?\nആരായാലും അനുഭവസ്ഥർ വരണം എന്നേയുള്ളൂ. എല്ലാവരെയും കൂട്ടിയോജിപ്പിക്കാൻ പറ്റുന്ന കാഴ്ചപ്പാടുള്ള ആൾ. അത് ഇന്നേ ആളായിരിക്കണം എന്നൊന്നും തോന്നിയിട്ടില്ല. പുറത്തു നിന്നുള്ള ആൾ വരും എന്ന് വാർത്തകൾ കണ്ടു. ഗ്രൂപ്പുകളുടെ പേരിൽ വരുമ്പോൾ അതൊക്കെ ഒരു പരിധി വരെ വിശ്വസിക്കപ്പെട്ടു. ശ്രീധരന് പിള്ളയ്ക്ക് അനുഭവങ്ങളുടെ അടിസ്ഥാനത്തിൽ മാനേജ് ചെയ്തുള്ള പരിചയമുണ്ട്. കുമ്മനം പക്ഷെ പൊളിറ്റിക്കൽ ലീഡർ ആയിരുന്നില്ല. ഹിന്ദു നേതാവ് ആണ്. പഠിക്കാൻ അവസരവും കിട്ടിയില്ല. പരിചിതരായ ആൾക്കാർ ഉണ്ടാവണം. ജഡ്ജ്മെന്റ് കുറച്ചുകൂടി ആലോചിച്ച ശേഷം ആകാമായിരുന്നു.\nഅപ്പോൾ ചേരിതിരിവ് ശക്തമാണ് എന്ന് താങ്കളും ഉറപ്പിക്കുകയാണ്...?\nപ്രശ്നങ്ങളുണ്ട്. പരിഹരിക്കാവുന്ന പ്രശ്നങ്ങളേയുള്ളൂ. ഒരു ടീമായിട്ട് ഇവർ ഒരുമിച്ചിരിക്കണം. ശ്രീധരൻപിള്ള അതിനുള്ള അവസരം സൃഷ്ടിച്ചാൽ സാധിക്കും. നിസ്സംഗരോ നിഷ്ക്രിയരോ ആയവരെ സജീവമാക്കാനും സാധിക്കണം. കേന്ദ്രം വളരെ സ്ട്രോങ്ങ് ആണെന്നാണ് കരുതുന്നത്. അവർ തീരുമാനിച്ചതാണ് പിള്ളയെ. അദ്ദേഹത്തിന് പണ്ടത്തേക്കാളും വലിയ ഉത്തരവാദിത്തമാണ് ഇപ്പോൾ ഉള്ളത്.\nഅതുകൊണ്ടായിരിക്കുമോ വെല്ലുവിളികൾ നേരിട്ട് മുന്നോട്ട് പോകും എന്ന് പിള്ള പറഞ്ഞത്?\nകേരളത്തിലെ രാഷ്ട്രീയ പ്രശ്നങ്ങളെ കുറിച്ചാവാം അങ്ങനെ പറഞ്ഞത്. പാർട്ടിയെ മുന്നോട്ട് നയിക്കുമ്പോൾ ഉണ്ടാകുന്ന പ്രശ്നങ്ങൾ പാർട്ടിക്കകത്ത് തന്നെയാണ് പരിഹരിക്കേണ്ടത്.\nകുമ്മനത്തെ വീണ്ടും കൊണ്ടുവന്നേക്കാം എന്നും കേൾക്കുന്നുണ്ടല്ലോ?\nകുമ്മനത്തെ ഇനി കൊണ്ടുവരുമെന്ന് തോന്നുന്നില്ല.\nഏറെ അനിശ്ചിതത്വങ്ങൾക്കും അവഗണനയ്ക്കും ശേഷം താങ്കളെ കുമ്മനമാണ് തിരികെ എത്തിക്കാൻ മുൻകൈയെടുത്തത്. പക്ഷെ മാരാർജി ഭവനിൽ പോയപ്പോൾ ആരും ഗൗനിച്ചുമില്ല,അവിടെ ഉണ്ടായിരുന്ന പ്രവർത്തകരെ മാറ്റുകയും ചെയ്തു. താങ്കൾക്കത് ഏറെ വേദനയുണ്ടാക്കിയ സംഭവമായിരുന്നു. ആ അവഗണനാ മനോഭാവത്തിൽ നിന്ന് നേതൃത്വം മാറി എന്ന് ഇപ്പോഴും താങ്കൾ വിശ്വസിക്കുന്നുണ്ടോ?\nസാധാരണ പോകുന്ന പോലെയാണ് മാരാർജി ഭവനിൽ പോയത്. പോയപ്പോൾ അവിടെ ആരും ഉണ്ടായിരുന്നില്ല. രണ്ടു പേരോട് മാറി നിൽക്കാൻ നിർദേശിച്ചു എന്ന് അവിടെ ഉണ്ടായിരുന്ന ഒരാൾ പറയുകയും ചെയ്തു. ആ നിർദേശിച്ച ആളെ അറിയാം. പക്ഷെ പേര് പറയുന്നില്ല. കുമ്മനം തെരഞ്ഞെടുപ്പ് പരിപാടിയിൽ ആയിരുന്നു. പക്ഷെ ആ സംഭവങ്ങൾ ഒന്നും ഇപ്പോൾ വലിയ കാര്യമായി തോന്നുന്നില്ല.\nരണ്ടുമാസം പാർട്ടി നാഥനില്ലാ കളരി ആയി. കേരളം വലിയ ലക്ഷ്യമായി അമിത്ഷാ തന്നെ പ്രഖ്യാപിച്ചിട്ടും ഇതായിരുന്നു അവസ്ഥ. അമിത് ഷായ്ക്ക് അത്ര എളുപ്പമാണോ കാര്യങ്ങൾ?\nകേരളത്തിൽ അനിശ്ചിതത്വം ഉണ്ടാകാൻ പാടില്ലായിരുന്നു. ഒരാളെ താത്ക്കാലികമായെങ്കിലും നിശ്ചയിക്കാമായിരുന്നു. കോൺഗ്രസ്സിനെ നോക്കൂ, ഹസ്സന് പെട്ടന്ന് ചുമതല നൽകിയ പോലെ. അത് കേന്ദ്രം ചെയ്യേണ്ടതായിരുന്നു. ഇനിയിപ്പോ ആരെയും മാറ്റി നിർത്തരുത്. പുനഃസംഘടനയല്ല വേണ്ടത്. പുനഃക്രമീകരണം നടത്തണം. തെരഞ്ഞെടുപ്പ് വരുമ്പോൾ പ്രത്യേകിച്ചും. ശ്രീധരൻപിള്ള തന്നെ ഓരോ ആളെയും വിളിച്ചു സംസാരിക്കണം. പ്രസിഡന്റിന്റെ അധികാരമാണത്. വെല്ലുവിളികൾ ഉണ്ട് എന്ന് മനസ്സിലാക്കി അതിനനുസരിച്ചു പ്രവർത്തനം നിശ്ചയിച്ചാൽ നന്നാവും. നോമിനേഷൻ ദീര്‍ഘദൃഷ്ടിയിൽ ഗുണം ചെയ്യില്ല. ഇഷ്ടമുള്ളവരല്ല, പ്രവർത്തിക്കുന്ന ആൾ വരണം. നോമിനേഷൻ പരിപാടി തിരുത്തണം.\nചെങ്ങന്നൂർ തെരഞ്ഞെടുപ്പിൽ വി മുരളീധരന്റെ പ്രസ്താവനകൾ വിവാദമായിരുന്നു. പാർട്ടിയിൽ മുരളിയുടെ താല്പര്യം എന്താവാം?\nഎറിഞ്ഞ കല്ലും പറഞ്ഞ വാക്കും അവിടെ കിടക്കും. ശ്രീധരൻപിള്ള തന്നെ അക്കാര്യം പറഞ്ഞല്ലോ. അനുഭവം ആണല്ലോ ഗുരു. മുരളിയും അക്കാര്യങ്ങൾ തിരുത്തിയിട്ടുണ്ട്.\nബിജെപി ഒരു കേഡർ പാർട്ടി ആണെന്നാണ് താങ്കൾ പറയുന്നത്. പക്ഷെ ബിജെപിക്ക് എന്ത് കേഡർ സ്വഭാവമാണ് ഉള്ളത്? പ്രസിഡന്റിനെ തീരുമാനിക്കാൻ പോലും രണ്ടുമാസം വേണ്ടിവന്നു!\nകേഡർ സ്വഭാവത്തിന്റെ അഭാവം തീർച്ചയായും പാർട്ടിയിൽ ഉണ്ട്. റെയിൽപ്പാളം പോലെയാവണം പാർട്ടി. സംഘടനയും ജനകീയ ഇടപെടലും ചേർന്ന് പോകണം. ഭരണ നേട്ടങ്ങൾക്കു ജനങ്ങളിൽ പബ്ലിസിറ്റി കിട്ടണമെങ്കിൽ നല്ല കേഡർ സ്വഭാവും ഉണ്ടാവണം. എന്തെങ്കിലും ചെയ്യുന്നുണ്ടാവാം. പക്ഷെ ജനങ്ങളിലെത്തുന്നില്ല. ശുഷ്കാന്തി വേണം. താഴെത്തട്ടിലുള്ള പ്രവർത്തകർക്ക് ക്ലാസ് കൊടുക്കണം. അതിന്റെ കുറവ് വന്നപ്പോളാണ് സിപിഎം പോലും പ്രശ്നം നേരിടുന്നത് എന്നും കാണണം. ബൂത്ത് കമ്മിറ്റികളൊക്കെ ദുർബലമാണ്. അതിനെ മിനുക്കലാണ് പിള്ളയുടെ ദൗത്യം. മീൻ പിടിക്കുന്ന വല പോലെ കണ്ണികളെ യോജിപ്പിക്കണം.\nഇത്രയൊക്കെ അവഗണിക്കപ്പെട്ടിട്ടും വേദനകൾ മാത്രം നൽകിയിട്ടും താങ്കൾ വേറൊരു പാർട്ടിയിലേക്ക് പോവുകയോ അല്ലെങ്കിൽ സ്വന്തം പ്രസ്ഥാനത്തിന് നേതൃത്വം കൊടുക്കുകയോ ചെയ്തില്ല, അതിനുള്ള സാധ്യതകൾ ഉണ്ടായിട്ടും. എന്തുകൊണ്ടാണത്?\nആർഎസ്എസ്സിന് ഒരു പ്രതിജ്ഞയുണ്ട്. ഈ വ്രതം ഞാൻ ആജന്മം പാലിക്കും എന്ന് കാവിക്കൊടിയെ സാക്ഷിനിർത്തി എടുക്കുന്ന പ്രതിജ്ഞ. എത്ര അവഗണിക്കപ്പെട്ടാലും ആ പ്രതിജ്ഞ ഞാൻ മറക്കില്ല.\nപക്ഷെ പ്രതിജ്ഞ പാലിക്കുന്ന സംഘ മനസ്സുണ്ടായിട്ടും കോഴിക്കോട്ടെ സമ്മേളനത്തിൽ പഴയ നേതാക്കളെ ആദരിച്ചപ്പോൾ താങ്കളെ വിളിക്കുക പോലും ചെയ്തില്ല. അപ്പോൾ ഈ പറയുന്ന പ്രതിജ്ഞ നേതൃത്വത്തിലെ ചിലർക്ക് ഇല്ല എന്നാണോ? താങ്കൾ പിന്നീട് അതെ ചൊല്ലി നരേന്ദ്ര മോദിക്ക് പരാതിയും അയച്ചു.\nപരാതി അയച്ചിട്ടൊന്നുമില്ല. ഞാൻ ഒരു പൊളിറ്റീഷ്യൻ ആണെങ്കിൽ പ്രയാസം തോന്നില്ല. അങ്ങനെയാണെങ്കിൽ അമിത് ഷാ പയ്യന്നൂരിൽ വന്ന സമയത്തും ആരും വിളിച്ചില്ലല്ലോ. ഇതൊക്കെ സ്പോർട്സ്മാൻ സ്പിരിറ്റിൽ എടുക്കാനാണ് താല്പര്യം. പരാതിയോ പരിഭവമോ ഇല്ല. ഞാൻ ആർഎസ്എസ് ആണ്. നിരാശ ലവലേശം ഇല്ല. പക്ഷെ കോഴിക്കോട്ടെ പരിപാടി വിളിക്കാൻ തലേദിവസം ഇപ്പോഴത്തെ കണ്ണൂർ ജില്ലാ പ്രസിഡന്റ് വന്നിരുന്നു. അത് പോരല്ലോ.\nവേറെ പ്രസ്ഥാനത്തെ കുറിച്ച് ആലോചിക്കാതിരുന്നത് എന്തുകൊണ്ടാണെന്ന് പറഞ്ഞില്ല...\nഅതൊരു വിഡ്ഢിത്തരം ആവും എന്ന ബോധ്യം ഉണ്ടായിരുന്നു. കരുണാകരന്റെ ഒക്കെ അനുഭവം മുന്നിലുണ്ടല്ലോ. (ചിരിക്കുന്നു) ഒരു കാര്യം കൂടി പറയാം. ദീർഘവീക്ഷണത്തോടെ ചിന്തിക്കുന്ന ലീഡർമാർ പാർട്ടിയിൽ ഇല്ല. ലീഡർഷിപ്പിന്റെ പാളിച്ചകളും ഉണ്ട്. കേരളത്തിന്റെ സാമൂഹ്യ പശ്ചാത്തലം കൂടുതൽ മനസ്സിലാക്കാൻ ദേശീയ നേതൃത്വം ശ്രമിക്കണം.\nഒരു കാര്യം കൂടി, നടൻ ദിലീപ് ഏത് തരം കേസിലാണ് ഉൾപ്പെട്ടിരിക്കുന്നത് എന്ന് താങ്കൾക്ക് അറിയാമല്ലോ. വലിയ വിവാദമാണത്. അതിനിടെയാണ് താങ്കൾ മൂകാംബിയിൽ പോയി ദിലീപിന് വേണ്ടി പൂജ നടത്തിയത്. എന്തായിരുന്നു അങ്ങനെ തോന്നാൻ കാര്യം?\nദിലീപ് വിഷയം കത്തിനിൽക്കുന്ന സമയത്ത് ഞാൻ കുടുംബത്തിലെ ചിലർക്കൊപ്പം മൂകാംബിയിലുണ്ടായിരുന്നു. ഒരു കുടുംബ പൂജ ഉണ്ടായിരുന്നു. പെട്ടന്ന് ദിലീപിന്റെ പേരും പറയണമെന്ന് തോന്നി. ഇവിടെ നാട്ടിലെ ക്ഷേത്രത്തിന്റെ പരിപാടിക്ക് ദിലീപ് വന്നിരുന്നു. പിന്നെ കുട്ടിക്കാലത്ത് ബാലഗോകുലവുമായി ദിലീപിന് ബന്ധമുണ്ടായിരുന്നു എന്നറിയാം. പൂജ കഴിഞ്ഞ് ഒരാഴ്ചയ്ക്ക് ശേഷം ദിലീപ് ജയിലിൽ നിന്ന് ഇറങ്ങുകയും ചെയ്തു. വിളിച്ചിരുന്നു.\nഒന്നുകൂടി, സിപിഎമ്മിൽ പി ശശിയെ പോലുള്ള നേതാക്കളെ അവർ തിരികെ എത്തിക്കുകയാണ്. ബിജെപിയിൽ താങ്കളുടെ കാര്യം എന്താവും?\nഅത് ബിജെപി മനസ്സിലാക്കണം. അവർ ലോകസഭാ തെരഞ്ഞെടുപ്പ് മുന്നിൽ കണ്ടു കൊണ്ടുള്ള വർക്ക് തുടങ്ങി. ഇവിടെ പന്തലിന്റെ കാല് പോലും ഇട്ടിട്ടില്ല. അറിയപ്പെടുന്ന ആൾക്കാരെയൊക്കെ എത്തിക്കാനുള്ള ശ്രമം നടത്തണം.\namitshah bjp dileep ksurendran KummanamRajasekharan PPMukundan PSSreedharanPillai rss sanghparivar vmuraleedharan


പാകിസ്താന് ഇസ്ലാമിന് ചീത്തപ്പേരുണ്ടാക്കുന്നു -മലാല | Malala Yusafsai | Pakistan\nപാകിസ്താന് ഇസ്ലാമിന് ചീത്തപ്പേരുണ്ടാക്കുന്നു -മലാല\nദൈവനിന്ദ ആരോപിച്ച് മാധ്യമപഠന വിദ്യാര്‍ഥിയെ ജനക്കൂട്ടം തല്ലിക്കെന്നതുമായി ബന്ധപ്പെട്ടായിരുന്നു മലാലയുടെ പ്രതികരണം.\nPublished: Apr 15, 2017, 03:02 PM IST\nന്യൂഡല്‍ഹി: പാകിസ്താനികളുടെ ചില പ്രവര്‍ത്തനങ്ങള് രാജ്യത്തിനും ഇസ്ലാമിനും ചീത്തപ്പേരുണ്ടാക്കുന്നതായി നൊബേല് ജേതാവ് മലാല യൂസഫ്സായ്. ദൈവനിന്ദ ആരോപിച്ച് മാധ്യമപഠന വിദ്യാര്‍ഥിയെ ജനക്കൂട്ടം തല്ലിക്കെന്നതുമായി ബന്ധപ്പെട്ടായിരുന്നു മലാലയുടെ പ്രതികരണം. സംഭവത്തിനു ശേഷം പുറത്തുവിട്ട വീഡിയോ സന്ദേശത്തിലാണ് മലാല ഇക്കാര്യം പറയുന്നത്.\nലോകത്തിനു മുന്നില് രാജ്യത്തിനും ഇസ്ലാമിനും മോശം പ്രതിച്ഛായ സൃഷ്ടിക്കാന് ഇത്തരം സംഭവങ്ങള് കാരണമാകുന്നുണ്ട്. ഇസ്ലാമിനെ ആക്ഷേപിക്കാനുള്ള അവസരങ്ങള് ഉണ്ടാക്കി കൊടുത്ത് മതത്തിനെതിരായ വിവേചനത്തെക്കുറിച്ച് എങ്ങനെ നമുക്ക് സംസാരിക്കാന് സാധിക്കും. രാജ്യത്തിനും മതത്തിനും എതിരായി പ്രവര്‍ത്തിക്കുന്നത് നമ്മള് തന്നെയാണെന്നും മലാല പറഞ്ഞു.\nകഴിഞ്ഞ ചൊവ്വാഴ്ചയാണ് ഇരുപത്തി മൂന്നുകാരനായ മാഷാല് ഖാനെ ഒരു കൂട്ടം ജനങ്ങള് തല്ലിക്കൊന്നത്. ഫെയ്‌സ്ബുക്കില് മതത്തെ അവഹേളിക്കുന്ന കുറിപ്പ് പോസ്റ്റ് ചെയ്‌തെന്ന് ആരോപിച്ചായിരുന്നു ആക്രമണം. മാഷാലിനെ കൊലപ്പെടുത്തുന്നതും മൃതദേഹത്തെ മര്‍ദിക്കുന്നതും ഉള്‍പ്പെടെയുള്ള ദൃശ്യങ്ങള് സോഷ്യല് മീഡിയയില് പ്രചരിച്ചിരുന്നു.\nമരണപ്പെട്ട വിദ്യാര്‍ഥിയുടെ കുടുംബത്തെ വിളിച്ച് സംസാരിച്ചതായും അവര് ഏറെ ദു:ഖത്തിലാണെന്നും ഇത്തരം സംഭവങ്ങള് ആവര്‍ത്തിക്കാതിരിക്കുകയാണ് വേണ്ടതെന്നും മലാല സന്ദേശത്തില് പറഞ്ഞു.\nപാകിസ്താനിലെ സ്‌ഫോടനങ്ങള്: മരണം 133 ആയി\nപാകിസ്താന്റെ വിധി മാറ്റിയെഴുതാന് ഒപ്പം നില്‍ക്കണമെന്ന് അനുയായികളോട് നവാസ് ഷെരീഫ്\nഇന്ത്യക്ക് തിരിച്ചടി: ഫാറൂഖ് ദേവ്തിവാലയെ യു.എ.ഇ. പാകിസ്താന് കൈമാറി\nപാകിസ്താനിലെ സിഖ് പോലീസ് ഉദ്യോഗസ്ഥനെ വീട്ടില്‍നിന്ന് ഇറക്കിവിട്ട സംഭവം അന്വേഷിക്കണമെന്ന് ഇന്ത്യ\nഇസ്രയേല് ഇനി ജൂതരാഷ്ട്രം; വിവാദ ബില് പാസായി\n'സമാന്തരഭരണകൂടമാകണ്ട' ഐഎസ്‌ഐക്കും സൈന്യത്തിനുമെതിരെ പാക് കോടതിയുടെ ഉത്തരവ്\nഫുട്‌ബോളുമായി അവര് ആശുപത്രിവിട്ടു; അനുഭവങ്ങള് പങ്കുവച്ച് തായ്‌ലന്‍ഡിലെ കുട്ടികള്\nതായ് ഫുട്‌ബോള് ടീം അംഗങ്ങള് ബുധനാഴ്ച ആശുപത്രി വിടും; ഇന്ന് മാധ്യമങ്ങളെ കാണും


ഡ്രസ്സ് കുറഞ്ഞു വരുന്നുണ്ടല്ലോ ? തെലുങ്ക് പടത്തിനായുള്ള ശ്രമമെന്ന് അഞ്ജലി അമീർ,സോഷ്യൽ മീഡിയയിൽ ഹിറ്റായി അഞ്ജലിയുടെ പുതിയ ചിത്രം\nഒരു ഇന്ത്യൻ ട്രാൻസ്ജെണ്ടർ വനിതയായ അഭിനേത്രിയും മോഡലുമായ വ്യക്തിയാണ് അഞ്ജലി അമീർ. 2016-ലെ മമ്മൂട്ടി നായകനായ പേരമ്പു എന്ന ദ്വിഭാഷാ ചിത്രത്തിലൂടെ നായികയായാണ് അഞ്ജലിയുടെ ചലച്ചിത്രലോകത്തേക്കുള്ള അരങ്ങേറ്റം. ചലച്ചിത്രരംഗത്തിലേക്കു നായികയായി വരുന്ന ഇന്ത്യയിലെ ആദ്യ ട്രാൻസ്ജെണ്ടർ വനിതയാണ് അഞ്ജലി അമീർ.\nഗ്ലാമർ ചിത്രങ്ങളുടെ താഴെ കമന്റ് ചെയ്ത വ്യക്തികൾക്ക് രസകരമായ മറുപടി ഇപ്പോൾ നൽകുകയാണ് അഞ്ജലി. മിക്ക കമന്റുകൾക്കും തന്നെ അഞ്ജലി മറുപടി നൽകിയിട്ടുണ്ട്. ഇൗറനണിഞ്ഞ വേഷത്തിൽ നടത്തിയ ഫോട്ടോഷൂട്ട് ചിത്രങ്ങൾ നിമിഷനേരം കൊണ്ട് ആണ് വൈറലായത്. ഡ്രെസ് കുറയുന്നുണ്ടെന്ന് പറഞ്ഞ ആരാധകനോട് തെലുങ്ക് പടത്തിനായുള്ള ശ്രമമാണെന്നാണ് അഞ്ജലി തമാശയായ മറുപടി പറഞ്ഞത്. ഫുൾടൈം വെള്ളത്തിൽ ആണെന്ന് ഒരു വ്യക്തി കമന്റ് ഇടുമ്പോൾ അതിനും രസകരമായ മറുപടി അഞ്ജലി നൽകുന്നുണ്ട്.\nനേരത്തെ തന്റെ ചിത്രങ്ങൾക്ക് താഴെ അശ്ലീല കമൻറുകൾ നൽകിയ വ്യക്തിക്കെതിരെ താരം വിമർശനവുമായി രംഗത്തെത്തിയിരുന്നു. സിനിമയിലെ തിരക്കുകൾ എല്ലാം മാറ്റിവെച്ചുകൊണ്ട് ഇപ്പോൾ ബിരുദപഠനത്തിന് ചേർന്നിരിക്കുകയാണ് താരം. തന്റെ വിശേഷങ്ങൾ എല്ലാം സമൂഹ മാധ്യമത്തിലൂടെ പങ്കുവെക്കുവാൻ താരം എപ്പോഴും ശ്രമിക്കാറുണ്ട്.\nAnjali ameer comment\nPrevious Articleപുതിയ വീട് സ്വന്തമാക്കിയതിന്റെ സന്തോഷം പങ്കുവച്ച് നമിത പ്രമോദ് !\nNext Article ‘കടുവ’ സിനിമ പ്രതിസന്ധിയിൽ ! തന്റെ അനുവാദമില്ലാതെ ചിത്രീകരണം അനുവധിക്കില്ലായെന്ന് ‘യഥാർത്ഥ നായകൻ’ കുരുവിനാക്കുന്നേൽ കുറുവച്ചൻ !!


Fiat Linea T-Jet Launched - Malayalam DriveSpark\nഫിയറ്റ് ലിനിയ ടി ജെറ്റ് ലോഞ്ച് ചെയ്തു\nPublished: Tuesday, June 11, 2013, 11:35 [IST]\nഫിയറ്റ് ലിനിയ ടി-ജെറ്റിന്‍റെ പുതുക്കിയ പതിപ്പ് ലോഞ്ച് ചെയ്തു. 7.6 ലക്ഷത്തിലാണ് വില തുടങ്ങുന്നത്. 8.80 ലക്ഷത്തിലാണ് വില അവസാനിക്കുന്നത്.\nഓട്ടോമാറ്റിക് ഹെഡ്ലാമ്പുകള്, റിമോട്ട് നിയന്ത്രണം സാധ്യമാകുന്ന ഓഡിയോ സിസ്റ്റം, മഴ സംവേദകത്വമുള്ള വൈപ്പറുകള്, എബിഎസ്, ഇബിഡി, ഡിസ്ക് ബ്രേക്കുകള് എന്നീ സന്നാഹങ്ങള് എല്ലാ വേരിയന്‍റുകളിലും ലഭ്യമാണ്. മിഡ് സൈസ് സെഡാന് നിരയില് ടര്‍ബോചാര്‍ജര് ഘടിപ്പിച്ച ഏക പെട്രോള് എന്‍ജിനാണ് ലിനിയ ടി ജെറ്റിന്‍റേത്. മാരുതി സുസൂക്കി എസ്എക്സ്4, ഹ്യൂണ്ടായ് വെര്‍ണ, ഫോഡ് ഫിയസ്റ്റ, ഫോക്സ്‍വാഗണ് വെന്‍റോ, സ്കോഡ റാപിഡ്, ഹോണ്ട സിറ്റി എന്നിവയാണ് ലിനിയ ടി ജെറ്റിന് എതിരാളികളായിട്ടുള്ളത്.\nമൂന്ന് വേരിയന്‍റുകളിലാണ് കാര് ലഭിക്കുക. ആക്ടിവ്, ഡൈനമിക്, ഇമോഷന് എന്നിങ്ങനെ. ഇവയില് ആക്ടിവ് പുതിയ പതിപ്പാണ്.\nഫിയറ്റ് ലിനിയയുടെ ടോപ് എന്‍ഡ് വേരിയന്‍റുകളായ ഡൈനമിക്, ഇമോഷന് എന്നീ പതിപ്പുകളില് ടി-ജെറ്റ് എന്‍ജിന് ഘടിപ്പിച്ച് നേരത്തെ വിറ്റഴിച്ചിരുന്നു. ഇത് ഇടക്കാലത്ത് നിറുത്തുകയും ചെയ്തു. ഇപ്പോള് ബേസ് വേരിയന്‍റായ ആക്ടിവിലടക്കം ടി-ജെറ്റ് പതിപ്പ് ലഭ്യമാക്കുകയാണ് ചെയ്തിരിക്കുന്നത്.\n16 ഇഞ്ച് അലോയ് വീലുകളാണ് ഏറ്റവും ഉയര്‍ന്ന പതിപ്പായ ഇമോഷനിലുള്ളത്. 190 എംഎം ഗ്രൗണ്ട് ക്ലിയറന്‍സുണ്ട് വാഹനങ്ങള്‍ക്ക്.\n1.4 ലിറ്റര് ടര്‍ബോചാര്‍ജ്ഡ് പെട്രോള് എന്‍ജിനാണ് ലിനിയ ടി ജെറ്റിന് ഘടിപ്പിച്ചിരിക്കുന്നത്. 112.44 കുതിരശക്തിയാണ് ഈ എന്‍ജിനുള്ളത്. 207 എന്‍എം ചക്രവീര്യവും ഇവന് പകരുന്നു.\nലിറ്ററിന് 15.7 കിലോമീറ്റര് മൈലേജ് നല്‍കുന്നതാണ് ഈ എന്‍ജിന്.5സ്പീഡ് മാന്വല് ഗിയര്‍ബോക്സാണ് എന്‍ജിന് കരുത്ത് ചക്രങ്ങളിലെത്തിക്കുക.\nഅഞ്ച് നിറങ്ങളില് വരുന്നു ഫിയറ്റ് ടി ജെറ്റ്.\nഓഷ്യാനിക് ബ്ലൂ, ടസ്കാന് വൈറ്റ്, ന്യൂ പേള് വൈറ്റ്, ഹിപ് ഹോപ് ബ്ലാക്, മിനിമല് ഗ്രേ എന്നിവ.\nഫിയറ്റ് ലിനിയ ടി ജെറ്റ് ആക്ടിവ് - 7.60 ലക്ഷം\nഫിയറ്റ് ലിനിയ ടി ജെറ്റ് ഇമോഷന് - 8.40 ലക്ഷം\nഫിയറ്റ് ലിനിയ ടി ജെറ്റ് ഡൈനമിക് - 8.80 ലക്ഷം\nകൂടുതല്... #fiat linea #news #photo feature #ഫിയറ്റ് ലിനിയ #വാര്‍ത്ത #ചിത്രനിരൂപണം\nThe new Fiat Linea T-Jet has been launched in India. Here are the images and details.\nStory first published: Tuesday, June 11, 2013, 11:35 [IST]


Sreeram Vekittaraman | ഇനി എന്തെല്ലാം കാണണം... ജീവിതത്തില് ഇന്നേവരെ മദ്യപിച്ചിട്ടില്ലെന്ന് സാക്ഷ്യപ്പെടുത്തി ശ്രീറാം വെങ്കിട്ടരാമന് സര്‍വീസില് കയറാനുള്ള ശ്രമം തുടങ്ങി; സര്‍വീസില് തിരിച്ചെടുക്കണമെന്നാവശ്യപ്പെട്ട് ട്രിബ്യൂണലില് ഹര്‍ജി നല്‍കും; മറവി രോഗം ബാധിച്ചയാളെ എങ്ങനെ സര്‍വീസില് തിരിച്ചെടുക്കുമെന്ന ചോദ്യം ശക്തമാക്കാന് മാധ്യമ പ്രവര്‍ത്തകര് - Malayalivartha.com Widgets Magazine\nഇനി എന്തെല്ലാം കാണണം... ജീവിതത്തില് ഇന്നേവരെ മദ്യപിച്ചിട്ടില്ലെന്ന് സാക്ഷ്യപ്പെടുത്തി ശ്രീറാം വെങ്കിട്ടരാമന് സര്‍വീസില് കയറാനുള്ള ശ്രമം തുടങ്ങി; സര്‍വീസില് തിരിച്ചെടുക്കണമെന്നാവശ്യപ്പെട്ട് ട്രിബ്യൂണലില് ഹര്‍ജി നല്‍കും; മറവി രോഗം ബാധിച്ചയാളെ എങ്ങനെ സര്‍വീസില് തിരിച്ചെടുക്കുമെന്ന ചോദ്യം ശക്തമാക്കാന് മാധ്യമ പ്രവര്‍ത്തകര്\n14 AUGUST 2019 11:04 AM IST\nതിരുവനന്തപുരത്ത് മാധ്യമ പ്രവര്‍ത്തകന് കെ.എം. ബഷിറിന്റെ മരണത്തിനിടയാക്കിയ വാഹനാപകടക്കേസില്‍പ്പെട്ടതിനെ തുടര്‍ന്ന് സസ്‌പെന്‍ഷനിലായ ശ്രീറാം വെങ്കിട്ടരാമന് സര്‍വീസില് തിരിച്ച് കയറാനുള്ള ശ്രമം ആരംഭിച്ചു കഴിഞ്ഞു. സസ്‌പെന്‍ഷന് പിന്‍വലിച്ച് സര്‍വീസില് തിരിച്ചെടുക്കണമെന്നാവശ്യപ്പെട്ട് ശ്രീറാം വെങ്കിട്ടരാമന് സെന്‍ട്രല് അഡ്മിനിസ്‌ട്രേറ്റീവ് ട്രിബ്യൂണലില് (സി.എ.ടി) ഹര്‍ജി നല്‍കും. ജാമ്യം റദ്ദാക്കണമെന്ന സര്‍ക്കാരിന്റെ അപ്പീല് ഹൈക്കോടതി തള്ളിയ സാഹചര്യത്തിലാണിത്.\nതിരുവനന്തപുരത്ത് മാധ്യമപ്രവര്‍ത്തകന് കെ.എം. ബഷിറിന്റെ മരണത്തിനിടയാക്കിയ വാഹനാപകടക്കേസിലാണ് ഐ.എ.എസ്. ഉദ്യോഗസ്ഥനായ ശ്രീറാം അറസ്റ്റിലായത്. നേരത്തേ കീഴ്‌ക്കോടതി ജാമ്യം അനുവദിച്ചതും ട്രിബ്യൂണലില് ചൂണ്ടിക്കാട്ടും.\nതനിക്കെതിരേയുള്ള കുറ്റം തെളിയിക്കാന് പോലീസിനു കഴിഞ്ഞില്ല. ജീവിതത്തില് ഇതുവരെ മദ്യപിച്ചിട്ടില്ല. മനഃപൂര്‍വമല്ലാത്ത വാഹനാപകടമാണു സംഭവിച്ചത്. താന് മദ്യപിച്ചിരുന്നെന്നു സാക്ഷിമൊഴികളുടെ അടിസ്ഥാനത്തില് സ്ഥിരീകരിക്കാനാകില്ല. രക്തത്തില് മദ്യത്തിന്റെ അംശം കണ്ടത്താത്തതിനാല് നരഹത്യാക്കുറ്റം നിലനില്‍ക്കില്ല.\nഅതിനാല് സസ്‌പെന്‍ഷന് അന്യായമായ നടപടിയാണെന്നും പ്രബേഷനുശേഷമുള്ള ആദ്യ നിയമനമാണു ചുമതലയേല്‍ക്കും മുമ്പു സസ്‌പെന്‍ഷന് വഴി തടഞ്ഞതെന്നും ഹര്‍ജിയില് പറയും. സര്‍വേ ഡയറക്ടറായി ആദ്യനിയമനത്തിന്റെ ആഘോഷം കഴിഞ്ഞു മടങ്ങുമ്പോഴായിരുന്നു അപകടം. കേന്ദ്ര സര്‍ക്കാര് ജീവനക്കാരുടെ സേവന സംബന്ധമായ തര്‍ക്കങ്ങളും പരാതികളും പരിഹരിക്കാനായി വിഭാവനം ചെയ്തിട്ടുള്ള സംവിധാനമാണ് സെന്‍ട്രല് അഡ്മിനിസ്‌ട്രേറ്റീവ്ട്രിബ്യൂണല്.\nഅതേസമയം മദ്യപിച്ച് വാഹനമോടിച്ച് മാധ്യമപ്രവര്‍ത്തകന് കെ. എം ബഷീറിനെ കൊലപ്പെടുത്തിയ കേസില് പ്രതിയായ ശ്രീറാം വെങ്കിട്ടരാമനെ ചികിത്സിച്ച സ്വകാര്യ ആശുപത്രി അധികൃതരും ഇപ്പോള് മെഡിക്കല് കോളേജിലെ ഡോക്ടര്‍മാരും സ്വീകരിച്ച നിലപാട് ശ്രീറാം വെങ്കിട്ടരാമന് തന്നെ പാരയാകും. അംനിഷ്യ ബാധിച്ചുവെന്നാണ് മെഡിക്കല് കോളേജിലെ ഡോക്ടര്‍മാരുടെ കണ്ടെത്തല്. ഇത് ശ്രീറാമിന് രക്ഷപ്പെടാനുള്ള തന്ത്രമാണെന്നാണ് പൊതുവേ വിലയിരുത്തിയത്. താത്ക്കാലികമായി മറവി നഷ്ടപ്പെടുന്ന അവസ്ഥയത്രെ. അപ്പോള് ഓര്‍മ നഷ്ടപ്പെട്ട ഒരാളിനെ എങ്ങനെ വീണ്ടും ഉന്നത പദവിയിലെത്തിക്കും എന്ന ചോദ്യം ബാക്കിയാകുന്നു. ജോലി ചെയ്യാന് ഓര്‍മ്മ വേണ്ടേയെന്നാണ് മാധ്യമ പ്രവര്‍ത്തകര് ചോദിക്കുന്നത്.\nവൈദ്യശാസ്ത്ര ധാര്‍മ്മികത നിരന്തരം ലംഘിച്ച് നിഷ്‌കളങ്കനായ ഒരു യുവാവിനെ കൊല ചെയ്ത ഡോക്ടര് കൂടിയായ ഐ.എ.എസ് ഓഫീസറെ രക്ഷപ്പെടുത്താനാണ് ശ്രമിക്കുന്നതെന്ന് പ്രമുഖ പൊതുജനാരോഗ്യ പ്രവര്‍ത്തകനും മുന് കേരള സര്‍വ്വകലാശാല വൈസ് ചാന്‍സലറും എഴുത്തുകാരനുമായ ഡോ. ബി ഇക്ബാല് രംഗത്തെത്തിയിരുന്നു. കേരളത്തിലെ വൈദ്യലോകം മനുഷ്യമനസ്സാക്ഷിയെ ഞെട്ടിച്ച പ്രസ്തുത സംഭവത്തില് ഇതുവരെ പ്രതികരിച്ചിട്ടില്ല. നീതിന്യായം നടപ്പിലാക്കാന് ബാദ്ധ്യസ്ഥന് കൂടിയായ ഉയര്‍ന്ന ഉദ്യോഗസ്ഥനായ ഒരു ഡോക്ടര് കുറ്റകൃത്യം ഒളിപ്പിക്കുന്നതിനും അര്‍ഹമായ ശിക്ഷയില് നിന്നും രക്ഷപ്പെടുന്നതിനുമായി നടത്തിവരുന്ന ശ്രമങ്ങള്‍ക്ക് വൈദ്യലോകത്തെ ഒരു വിഭാഗം കൂട്ടു നില്‍ക്കയാണെന്ന് പൊതു സമൂഹം കരുതുന്നുവെന്നും അദ്ദേഹം തന്റെ ഫെയ്‌സ്ബുക്ക് പേജിലൂടെ തുറന്നുപറഞ്ഞിരിക്കുന്നു. വൈദ്യശാസ്ത്ര ധാര്‍മ്മികതയുടെ അടിസ്ഥാനത്തില് ശ്രീറാം വെങ്കിട്ടരാമന് നടത്തിയ കുറ്റകൃത്യത്തെ തുടര്‍ന്ന് വൈദ്യലോകത്തിന്റെ ഭാഗത്തുണ്ടായി കൊണ്ടിരിക്കുന്ന അധാര്‍മ്മികതകളെപറ്റി പ്രതികരിക്കാന് ഡോക്ടര്‍മാരുടെ സംഘടനകളും സാമൂഹ്യ പ്രതിബദ്ധതയുള്ള ഡോക്ടര്‍മാരും തയ്യാറാവേണ്ടതാണ്. അല്ലെങ്കില് പില്‍കാലത്ത് ഈ കുറ്റകൃത്യത്തില് നമുക്കും പങ്കുണ്ടെന്ന് ചരിത്രം വിധിയെഴുതുമെന്ന് ഓര്‍മ്മിപ്പിച്ചാണ് അദ്ദേഹം തന്റെ കുറിപ്പ് അവസാനിപ്പിച്ചിരിക്കുന്നത്.\nസഹോദരാ, നിങ്ങള് തോക്ക് എടുക്കണം എന്ന് മദ്യപിച്ച് ലക്കുകെട്ട ആളുടെ ആക്രോശം; ഡാൻസ് നിർത്തിയ യുവതിക്ക് നേരെ വെടിയുതീർത്തു (17 minutes ago)\nതെലങ്കാനയിൽ പ്രതികൾ ഏറ്റുമുട്ടലിൽ കൊല്ലപ്പെട്ട സംഭവം; മനുഷ്യാവകാശ കമീഷന് സ്വമേധയാ കേസെടുത്തു (32 minutes ago)\nഇങ്ങനെ സ്വയം ശിക്ഷ നടപ്പിൽ വരുത്തി പോലീസുക്കാര് പാവം വക്കീലന്മാരുടെ കഞ്ഞി കുടി മുട്ടിക്കരുത്...ഇതൊരു അപേക്ഷയാണ്; ഹൈദരാബാദിൽ ഡോക്ടറെ ബലാത്സംഗം ചെയ്തു കൊന്ന കേസിലെ നാലു പ്രതികളെ ഏറ്റുമുട്ടലിനിടെ വെടിവ (37 minutes ago)\nയുഎഇയിലെ പ്രവാസികളുടെ മുന്നിൽ ഇലക്ട്രിക് പോസ്റ്റിലേക്ക് ഇടിച്ചുകയറിയ കാര് കത്തിയമര്‍ന്നു..! (37 minutes ago)\nശബരിമലയിൽ സുരക്ഷയൊരുക്കിയ പൊലീസ് കമാന്‍റോകളെ വരെ ഭയപ്പെടുത്തി സന്നിധാനത്ത് പുലിയിറങ്ങി; ബെയ് ലി പാലത്തിന് കുറുകെ ചാടിയ പുലിയെക്കണ്ട് പാലത്തിൽ ഡ്യൂട്ടിയിലുണ്ടായിരുന്ന പൊലീസ് ഉദ്യോഗസ്ഥർ ജീവനും കൊണ്ട് ര (42 minutes ago)\nമരവിക്കുന്ന മഞ്ഞത്ത് വിശപ്പിന്റെ വിളി വന്നാൽ എന്ത് ചെയ്യും? മഞ്ഞുകട്ടകൾ വാരിക്കഴിച്ച് കുഞ്ചാക്കോ ബോബൻ (48 minutes ago)\nസൗദിയിൽ പ്രവാസിയെ കാത്തിരുന്നത്....! (49 minutes ago)


ബോംബേറില് ആറ് വയസുകാരി മരിച്ചു | Kerala -> The mindless political violence - Malayalam Oneindia\nബോംബേറില് ആറ് വയസുകാരി മരിച്ചു\nനാദാപുരം: നാദാപുരം ആവോലയില് മുസ്ലീം ലീഗുകാരുടെ ബോംബേറില് ആറ് വയസുകാരി നീതു മരണമടഞ്ഞു.\nലീഗ് പ്രവര്‍ത്തകര് എറിഞ്ഞ ബോംബ് ജനവരി 16 ചൊവാഴ്ച വീട്ടുമുറ്റത്ത് കളിച്ചുകൊണ്ടിരുന്ന നീതുവിന്റെ മേല് പതിക്കുകയായിരുന്നു. ഉടനെ തന്നെ വടകര ആശുപത്രിയിലേക്ക് നീതുവിനെ കൊണ്ടു പോയെങ്കിലും ജീവന് രക്ഷിക്കാനായില്ല.\nസിപിഎം അനുഭാവിയായ കുഞ്ഞുപറമ്പത്ത് അശോകന്റെ മകളാണ് നീതു. അശോകന്റെ നേരെയുള്ള ആക്രമണമാണ് ലക്ഷ്യം തെറ്റിയതെന്ന് കരുതപ്പെടുന്നു.


കുഞ്ഞുണ്ണി മാഷിന്റെ ഓണക്കുറിപ്പ് - Kauthuka Varthakal ~ Variety News ~ - Puncha Paadam\nStarted by JayaraMeTTaN, Aug 29 2014 10:19 AM\nഅത്തം ദിവസം രാവിലെ വീട്ടില് കിഴക്കേ മുറ്റത്ത് ചാണകം കൊണ്ട് പൂക്കളം മെഴുകും. പൂക്കളമിടാന് വീട്ടിലെ മുതിര്‍ന്നവരും സഹായിക്കും. മൂലത്തിന് മൂലതിരിച്ച് പൂവിടുക എന്നൊരു പതിവുണ്ട്. ചോതി ദിവസം ചുവന്ന പൂക്കളധികം വേണം. അരിപ്പൂവാണധികം കിട്ടുക. പിന്നെ തൊണ്ടിപ്പൂവും. ഒടിച്ചുകുത്തിയുടെ മുള്ളുകളഞ്ഞ തണ്ടാണ് പണ്ട് എന്റെ കുട്ടിക്കാലത്ത് കുട്ടികളെ അടിക്കാന് വീട്ടില് രക്ഷിതാക്കളും സ്്ക്കൂളില് അധ്യാപകരും ഉപയോഗിക്കാറ്. ഇന്ന് വീട്ടുപറമ്പുകളില് വേലിക്ക് പകരം മതിലാണല്ലോ.\nഓണക്കാലത്ത് ഇപ്പോള് പൂവിടലില്ല. കുറച്ചുകൊല്ലം മുമ്പ് പൂക്കളമത്സരങ്ങള് ഉണ്ടായിരുന്നു. ആ പൂക്കളമിടാനുള്ള പൂക്കള് പൂക്കടകളില് നിന്നാണ് വാങ്ങാറ്. ആ പൂക്കള് തമിഴ്‌നാട്ടില് നിന്നാണ് കൊണ്ടുവരുന്നത്. കേരളമിന്ന് പൂവില്ലാ നാടും പൂക്കാനാടുമാണല്ലോ. അത്തം തൊട്ട് ഉത്രാടം വരെ പൂവിടും. പൂരാടത്തുന്നാള് തന്നെ തൃക്കാക്കരയപ്പനെ ഉണ്ടാക്കി നിഴലിലുണക്കി ചെങ്കല്ലരച്ച് ചുവപ്പിക്കും. ഉത്രാടത്തിന്‍നാള് രാത്രി തൃക്കാക്കരപ്പനെ അരിമാവുകൊണ്ടണിയിക്കും. ഉണ്ടാക്കിയ ഉടനെ തൃക്കാക്കരയപ്പന്റെ നിറുകെയില് നാലുഭാഗത്തും ഈര്‍ക്കിലി കൊണ്ട് തുളകള് ഉണ്ടാക്കും. ആ തുളകളില് പൂക്കള് കുത്തും. ചില വലിയ വീടുകളില് കനംകുറഞ്ഞ പാലമരം കൊണ്ടും തൃക്കാക്കരയപ്പനെ ഉണ്ടാക്കി സൂക്ഷിക്കാറുണ്ട്. എന്നാലും മണ്ണു കൊണ്ടുള്ള ഒരു തൃക്കാക്കരയപ്പനെങ്കിലും വേണം.\nതൃക്കാക്കരയപ്പനെ വെക്കുന്നത് മുറ്റത്തെ പൂക്കളത്തിലല്ല. മൂലത്തുനാള് തന്നെ പൂക്കളത്തിന്റെ സ്ഥാനത്ത് കളിമണ്ണ് കൊണ്ട് പൂത്തറയുണ്ടാക്കും. ആ തറ ചെങ്കല്ലരച്ച് ചോപ്പിച്ച് അരിമാവുകൊണ്ടണിഞ്ഞ് അതില് ആവണപ്പലക വെച്ച് അതിന്‍മേല് നാക്കില വെച്ച് തുമ്പക്കുടം ഞൊറിയും.\nഉത്രാടത്തിന്‍നാള് രാത്രി അത്താഴം കഴിഞ്ഞാണ് തിരുവോണത്തിന്‍നാള് ഉച്ചയ്ക്ക് വിളമ്പാനുള്ള പഴംനുറുക്ക് അടുപ്പത്തുവെക്കുക. കറുത്ത പുള്ളിക്കുത്തുവീണ പഴമാണ് പഴംനുറുക്കിന് നല്ലത്. ചെമ്പുകലത്തില് കാല്‍ഭാഗം വെള്ളമൊഴിച്ച് അതിന്റെ മേലെ വാഴയണകള് മുറിച്ചുപാകി തട്ടുണ്ടാക്കി ആ തട്ടിന്‍മേലാണ് പഴംനുറുക്ക് വെക്കുക. വെള്ളം തളച്ചുണ്ടാകുന്ന ആവി പഴംനുറുക്കിന്‍മേല് തട്ടിയാണ് അത് വേവേണ്ടത്. വെള്ളം പഴംനുറുക്കിന്‍മേല് തട്ടരുത്. ഉച്ചയ്ക്ക് ഊണിനു വിളമ്പുന്നതിനു മുമ്പ് അടുപ്പത്ത് നിന്ന് എടുത്ത് നിലത്ത് ഒരു നാക്കില തുടച്ച് വൃത്തിയാക്കി വെച്ച് ആ നാക്കിലയില് കുത്തി നിറുത്തണം. അപ്പോള് ആവികൊണ്ട് പഴംനുറുക്കിന്‍മേലുള്ള വെള്ളം വാര്‍ന്നുപോകും.\nതിരുവോണം ദിവസം വീട്ടിലെ കാരണവര് അനന്തിരവര്‍ക്ക് പുളിയിലക്കര മുണ്ട് കൊടുക്കും. ഓണപ്പുടവ ചെറുതായി വീട്ടുഭാഷയിലാകുമ്പോള് ഓണപ്പുടയാകും. അത് ചെറുതായി ഓണപ്പടയാകും.\nഓണത്തിന് കായുപ്പേരി മാത്രമല്ല, ശര്‍ക്കരയുപ്പേരിയും ചേന വറുത്തതും പയറുകൊണ്ടാട്ടം വറുത്തതും കയ്പ്പക്ക കൊണ്ടാട്ടം വറുത്തതും എല്ലാം ആകാം. ഒരു വലിയ പപ്പടവും രണ്ടു ചെറിയ പപ്പടവും വേണം. ഓണത്തിന് എല്ലാവരും തളത്തില് ഒരുമിച്ചിരുന്ന് ഉണ്ണണം. കോടിയലക്കിയതുടുത്ത് വേണം ഉണ്ണാനിരിക്കുന്നത്. ഊണിനുള്ള കറികള് കാളന്, ഓലന്, നേന്ത്രക്കായ എരിശ്ശേരി എന്നിവയെല്ലാമാണ്. ഒരു കൊല്ലം പഴകിയ പുളികൊണ്ടുണ്ടാക്കിയ പുളിയിഞ്ചിയും നാരങ്ങാക്കറിയും ഇഞ്ചിതൈരുമാകാം.\nഇതെല്ലാം എന്റെ ബാല്യകാലാ സ്മരണകളില് നിന്ന് എടുത്തെഴുതിയതാണ്. ഇന്നെന്ത് ഓണം, വിഷു, തിരുവാതിര? പിറന്നാള് പോലുമില്ല. കല്യാണസദ്യക്ക് പോലും ഇന്ന് പ്ലാസ്റ്റിക് ഇലയാണ്. ഒരു പന്തിക്ക് വെച്ച പ്ലാസ്റ്റിക് ഇല കഴുകിയല്ലായിരിക്കും അടുത്ത പന്തിക്ക് വെക്കുന്നത് എന്ന് വിശ്വസിക്കുക.\nഓണമുണ്ട വയറേ ശൂളപാടിക്കെട എന്ന് പണ്ടുകാലത്ത്. ഇന്ന് ഓണമുണ്ണാനുള്ള വയര് ആര്‍ക്കുണ്ട്. രുചി ആര്‍ക്കുണ്ട്. രാസവളങ്ങളിട്ട് ഉണ്ടാക്കിയ ഭക്ഷണം- അരിയും പച്ചക്കറികളും പൊടിയുപ്പും മുളകും പുളിയുമെല്ലാം അല്ലേ നമ്മുടെ ഇന്നത്തെ ഭക്ഷണം. എന്നാലും ഈ വയസ്സന് കണ്ണടച്ചൊന്നുറക്കെ പാടട്ടെ.\nBuLBuL Vinu, Varikkuzhi Soman and Sree Ranjini like this\nThanks for sharing Jayaram... Kunjunni maash nte kavitha...\nPosted 08 September 2014 - 11:37 PM


"ചിലർക്ക് അഴിമതി, ചിലർക്ക് കള്ളക്കടത്ത്"; മുഖ്യമന്ത്രിയുടെ ഓഫീസിൽ ഓരോരുത്തര്‍ക്ക് ഓരോ ചുമതലയെന്ന് ചെന്നിത്തല | ramesh chennithala on gold smuggling case\n"ചിലർക്ക് അഴിമതി, ചിലർക്ക് കള്ളക്കടത്ത്"; മുഖ്യമന്ത്രിയുടെ ഓഫീസിൽ ഓരോരുത്തര്‍ക്ക് ഓരോ ചുമതലയെന്ന് ചെന്നിത്തല\nTrivandrum, First Published 11, Nov 2020, 2:59 PM\nസ്വപ്നയുടേയും കൂട്ടരുടേയും ദേശവിരുദ്ധ പ്രവർത്തനങ്ങൾ ശിവശങ്കറിനറിയാം എല്ലാ തട്ടിപ്പിനും മുഖ്യമന്ത്രിയുടെ ഓഫീസ് താങ്ങും തണലുമായി നിന്നു\nതിരുവനന്തപുരം:55 മാസത്തെ സര്‍ക്കാര് പ്രവര്‍ത്തനങ്ങൾക്കിടെ മുഖ്യമന്ത്രിയുടെ ഓഫീസിൽ എന്താണ് നടന്നതെന്ന് തെളിഞ്ഞു കഴിഞ്ഞെന്ന് പ്രതിപക്ഷ നേതാവ് രമേശ് ചെന്നിത്തല. അക്ഷരാർത്ഥത്തിൽ കേരളം ഞെട്ടുന്ന വാർത്തകൾ വരുന്നു. സര്‍ക്കാരിന്‍റെ യഥാര്‍ത്ഥ മുഖമാണ് ഇഡി അന്വേഷണത്തിലൂടെ പുറത്ത് വരുന്നത്. എല്ലാ അഴിമതിയുടേയും പ്രഭവ കേന്ദ്രം മുഖ്യമന്ത്രിയുടെ ഓഫീസ് തന്നെയാണ്. സ്വപ്നയുടേയും കൂട്ടരുടേയും ദേശവിരുദ്ധ പ്രവർത്തനങ്ങൾ ശിവശങ്കറിനറിയാം എല്ലാ തട്ടിപ്പിനും മുഖ്യമന്ത്രിയുടെ ഓഫീസ് താങ്ങും തണലുമായി നിന്നു. മുഖ്യമന്ത്രിയുടെ ഓഫീസിൽ ഓരോരുത്തർക്കും ഓരോ ചുമതലയാണ്. ചിലർക്ക് അഴിമതി, ചിലർക്ക് കള്ളക്കടത്ത് എന്ന തരത്തിലാണ് കാര്യങ്ങൾ പോകുന്നതെന്നും പ്രതിപക്ഷ നേതാവ് ആരോപിച്ചു.\nമുഖ്യമന്ത്രിയുടെ ഓഫീസിൽ നിന്ന് കസ്റ്റംസിനെ വിളിച്ചു എന്ന് ഇതിനകം തെളിഞ്ഞു കഴിഞ്ഞിട്ടുണ്ട്. ശിവശങ്കറിനും സിഎം രവീന്ദ്രനും എല്ലാ ഇടപാടുകളിലും പങ്കുണ്ട്. ചേട്ടൻ ബാവ അനിയൻ ബാവ പരിപാടി ഇവിടെ അവസാനിക്കുമെന്നും ചെന്നിത്തല പറഞ്ഞു, അഴിമതി അന്വേഷണത്തിനെതിരെ സർക്കാരും പാർട്ടിയും ഇറങ്ങുന്നത് ഇതാദ്യമായാണ്. അന്വേഷിക്കണമെന്ന് പറഞ്ഞതും മുഖ്യമന്ത്രി അന്വേഷണത്തെ തടസപ്പെടുത്തുന്നതും മുഖ്യമന്ത്രി തന്നെയാണെന്നും രമേശ് ചെന്നിത്തല ആരോപിച്ചു. അഴിമതിയെ കുറിച്ച് കടുത്ത ആരോപണങ്ങൾ ഉയരുന്പോൾ പാർട്ടിയെ പരിചയാക്കുകയാണ് മുഖ്യമന്ത്രി ചെയ്യുന്നത് എന്നും ചെന്നിത്തല കുറ്റപ്പെടുത്തി.\nLast Updated 11, Nov 2020, 2:59 PM


ഇറാഖില് പൊരിഞ്ഞയുദ്ധം;26 മരണം | 26 Iraqis killed, 90 wounded in clashes in Baghdad Shiite dist - Malayalam Oneindia\n1 min ago കനയ്യയ്ക്ക് വേണ്ടി പ്രചാരണത്തിനിറങ്ങി,4ബ്രാൻഡുകളും മൂന്ന് പരിപാടികളും തന്നെ ഒഴിവാക്കിയെന്ന് സ്വര!\n1 min ago തോറ്റവരെ ജയിപ്പിക്കാന് കെടി ജലീലിന്‍റെ ഇടപെടല്; രാജിവെച്ച് അന്വേഷണം നേരിടണമെന്ന് ചെന്നിത്തല\n9 min ago 'ഇരുണ്ട പാതയിലേയ്ക്ക് മോദി ഇന്ത്യയെ തള്ളിവിട്ടു;രഘുരാം രാജന്റെ പ്രസംഗം ചർച്ച ചെയ്യണമെന്ന് തോമസ് ഐസക്\nഇറാഖില് പൊരിഞ്ഞയുദ്ധം;26 മരണം\nബാഗ്ദാദ്: ഷിയാ മുസ്ലിം നേതാവായ അല്-സദറിന്റെ നേതൃത്വത്തിലുള്ള സേന ഇറാഖ് സുരക്ഷാസേനയുമായി അതിരൂക്ഷമായ യുദ്ധത്തില്. ഇതുവരെ 26 പേര് കൊല്ലപ്പെട്ടു. 90 പേര്‍ക്ക് പരിക്കേറ്റു.\nയുഎസ് സേന ഇറാഖ് സുരക്ഷാസേനയെ സഹായിക്കുന്നുണ്ട്. 18 ജഡങ്ങളും 73 മുറിവേറ്റവരും ആഗസ്ത് ആറ് വെള്ളിയാഴ്ച ഇവിടെ എത്തിയതായി സദര് ജനറല് ആശുപത്രി അധികൃതര് അറിയിച്ചു. എട്ട് ജഡങ്ങളും 17 മുറിവേറ്റവരും എത്തിയതായി അല് ഷുവാദര് ആശുപത്രി അറിയിച്ചു. മറ്റ് രണ്ട് ആശുപത്രികളിലും പരിക്കേറ്റ 10 പേര് എത്തിയിരുന്നു.\nബസ്രയില് ബ്രിട്ടീഷ് സേനയുമായും നസിരിയയില് ഇറ്റാലിയന് സേനയുമായും നജഫില് യുഎസ് സേനയുമായും തീവ്രവാദികള് ഏറ്റുമുട്ടുന്നുണ്ട്. ഇവിടെ ഇതിനകം 50 പേര് കൊല്ലപ്പെട്ടു. 130 പേര്‍ക്ക് പരിക്കേറ്റു.